b'\n_START_ARTICLE_\nTop Gear\n_START_SECTION_\nZgodovina\n_START_PARAGRAPH_\nJeremy Clarkson je bil voditelj \xc5\xbee na\xc2\xa0\xc2\xbbstarem\xc2\xab\xc2\xa0Top Gear in glavni krivec za uspe\xc5\xa1nost oddaje. Ko je 1999 zapustil oddajo, je ta zabredla v te\xc5\xbeave in BBC se je odlo\xc4\x8dil da bo program leta 2001 ukinil. Zato so se izdelovalci odlo\xc4\x8dili preseliti oddajo na drugo televizijo in relansirali program kot\xc2\xa0\xc2\xbbFifth Gear\xc2\xab._NEWLINE_Vendar je Jeremy Clarson (skupaj s Andyjem Wilmanom) BBC-ju po tem, ko se je ta odlo\xc4\x8dil za ukinitev oddaje, predlagal nov format. BBC je idejo sprejel in prva epizoda je bila predvajana 20.10.2002. Prvo sezono so poleg Jeremy Clarksona oddajo gostili tudi Richard Hammond in Jason Dawe, ki pa ga je v drugi sezoni zamenjal James May. Vpeljali so tudi novega testnega voznika \xe2\x80\x93 "The Stig".</".\n_START_SECTION_\nVsebina\n_START_PARAGRAPH_\nOddaja se snema v starem letali\xc5\xa1kem hangarju, del vzletne steze, pa je uporabljen za dirkali\xc5\xa1\xc4\x8de, kjer testirajo nove avtomobile. Oddaja se sestavljena iz ve\xc4\x8d segmentov, kateri se praviloma ne pojavljajo v vsaki epizodi. Najbolj znani so "The News", kjer voditelji pregledajo zanimivej\xc5\xa1e novosti v avtomobilisti\xc4\x8dni industriji, "The Cool Wall", kjer na enakoimenovano steno, pripenjajo avtomobile glede na to ali so "cool" ali ne in "Star in a Reasonably-Priced Car", kjer vsak teden povabijo znano osebo, jo posedejo za volan "razumnega" avtomobila ter nau\xc4\x8dijo dirkati okrog njihovega dirkali\xc5\xa1\xc4\x8da. Kon\xc4\x8dni rezultat je lestvica znanih oseb, razporejena glede \xc4\x8das, ki so ga potrebovali za en krog.\n_START_SECTION_\nJeremy Clarkson\n_START_PARAGRAPH_\nSe je rodil 11. Aprila 1960. Zaslovel je v stari oddaji Top Gear in nato bil klju\xc4\x8den mo\xc5\xbe za nastanek nove. Nedvomno je najbolj poznan kot glavni voditelj Top Gear, vendar je v svoji karieri vodil in bil gost v mnogih drugih programih. Poleg tega je izdal \xc5\xbee preko deset knjig in pi\xc5\xa1e \xc4\x8dlanke za Sunday Times ter The Sun. "Jezza", kot mu tudi pravijo, je najbolj kontroverzen med voditelji. Njegovi komentarji nemalokrat spro\xc5\xbeijo neodobravanje s strani medijev, posameznih skupin, ali javnosti. V zasebnem \xc5\xbeivljenju je poro\xc4\x8den in ima tri h\xc4\x8dere.\n_START_SECTION_\nRichard Hammond\n_START_PARAGRAPH_\nSe je rodil 19. Decembra 1969, kot najmlaj\xc5\xa1i od treh fantov. \xc5\xa0tudiral je umetnost in nato delal na kar nekaj radijskih postajah. Njegov vzdevek je "Hamster" (slo. Hr\xc4\x8dek), kar se navezuje predvsem na njegovo vi\xc5\xa1ino 1.7m, kar sicer ni malo, vendar ob boku svojega sovoditelja Jeremy Clarksona (1.96m) izgleda zelo majhen. Sodeloval je \xc5\xbee pri mnogih drugih oddajah, med katerimi sta bili poleg Top Gear najbolj opazni Total Wipeout in Brainiac: Science Abuse. Poleg tega je izdal kar nekaj knjig, najbolj znana med njimi pa je On The Edge: My Story, ki je nastala po njegovi nesre\xc4\x8di v kateri je skoraj umrl. Sicer pa je sre\xc4\x8dno poro\xc4\x8den in ima dve h\xc4\x8derki.\n_START_SECTION_\nJames May\n_START_PARAGRAPH_\nRojen 16. Januarja 1963, kot tretji od skupno \xc5\xa1tirih otrok, je \xc5\xa1tudiral glasbo, vendar se je kmalu po kon\xc4\x8danem \xc5\xa1tudiju preusmeril v avtomobilizem. Med drugim je bil odpu\xc5\xa1\xc4\x8den iz avtomobilske revije, ker je \xc4\x8dlanke tako uredil, da so v natisnjeni reviji \xc4\x8drkovali skrito sporo\xc4\x8dilo. V oddajo, je pri\xc5\xa1el kot zadnji, \xc5\xa1ele v drugi sezoni. Zamenjal je predhodnika Jason Dawea in se takoj zelo dobro vklju\xc4\x8dil v ekipo. Med drugim je \xc5\xbee poznal Jeremy Clarksona, iz \xc4\x8dasa, ko je tudi sam vodil stari Top Gear. Zaradi njegove po\xc4\x8dasne in previdne vo\xc5\xbenje si je prislu\xc5\xbeil vzdevek "Captain Slow". Poleg Vodenja \xc5\xa1tevilnih oddaj je kolumnist za Daily Telegraph.\n_START_SECTION_\nThe Stig\n_START_PARAGRAPH_\nThe Stig je ime anonimnega testnega voznika oddaje, ki nikoli ne govori. Njegova prava identiteta je skrbno varovana skrivnost. Trenutno \xc4\x8dakamo na tretjega, saj sta bila oba prej\xc5\xa1nja (Perry McCarthy\xe2\x80\x8e (\xc4\x8drni Stig) in Ben Collins) odpu\xc5\xa1\xc4\x8dena po tem, ko sta vsak v svoji avtobiografiji razkrila, da se skrivata za vizirjem dirka\xc5\xa1ke \xc4\x8delade. V prvi oddaji 13. sezone je Stig vzel \xc4\x8delado z glave, pod katero se je skrival Michael Schumacher, vendar je bila to vse skupaj seveda le potegav\xc5\xa1\xc4\x8dina.\n_START_SECTION_\nNesre\xc4\x8da\n_START_PARAGRAPH_\nRichard Hammond je 20. Septembra 2006 za oddajo testiral dirkalnik na reaktivni pogon, imenovan Vampire, ki razvije 10.000 konjskih mo\xc4\x8di. Pred nesre\xc4\x8do je \xc5\xbee opravil nekaj poskusov, pri zadnjem izmed njih je dosegel hitrost 505\xc2\xa0km/h (314\xc2\xa0mph), kar je ve\xc4\x8d kot uraden britanski rekord, vendar je za potrditev rekorda potrebno opraviti dve vo\xc5\xbenji v nasprotnih smereh. V zadnji vo\xc5\xbenji, ko je imel mo\xc5\xbenost postavitve novega uradnega rekorda pa mu je pri hitrosti 462\xc2\xa0km/h (288\xc2\xa0mph) eksplodirala sprednja desna pnevmatika, dirkalnik se je za\xc4\x8del obra\xc4\x8dati, nakar je pri\xc5\xa1el na travo poleg steze in se za\xc4\x8del prevra\xc4\x8dati dokler ni dokon\xc4\x8dno obstal 60m zunaj steze obrnjen narobe. Richard je nesre\xc4\x8do za las pre\xc5\xbeivel, med drugim je nekaj \xc4\x8dasa pre\xc5\xbeivel tudi v komi. Sledilo pa je dokaj hitro okrevanje, za katerega so zdravniki predvidevali vsaj dve leti, Richard pa je bolni\xc5\xa1nico zapustil \xc5\xbee po petih tednih, kljub te\xc5\xbeavam s spominom.'